Document ID: 31990R3274

*****
ΚΑΝΟΝΙΣΜΟΣ (ΕΟΚ) αριθ. 3274/90 ΤΟΥ ΣΥΜΒΟΥΛΙΟΥ
της 8ης Νοεμβρίου 1990
για την τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο όσον αφορά το ποσοστό του δασμού που επιβάλλεται στο πετρέλαιο εσωτερικής καύσης (gas-oil) που υπάγεται στον κωδικό ΣΟ 2710 00 69
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 2658/87 (1), όπως τροποποιήθηκε τελευταία από τον κανονισμό (ΕΟΚ) αριθ. 3116/90 (2), προβλέπει ποσοστό συμβατικών δασμών 5 % για το πετρέλαιο εσωτερικής καύσης (gas-oil) που υπάγεται στον κωδικό ΣΟ 2710 00 69·
ότι η παραγωγή πετρελαίου εσωτερικής καύσης (gas-oil) στην Κοινότητα είναι επί του παρόντος ανεπαρκής· ότι, κατά συνέπεια, ο εφοδιασμός της Κοινότητας με τα συγκεκριμένα προϊόντα εξαρτάται σήμερα, σε σημαντικό βαθμό, από τις εισαγωγές προελεύσεως τρίτων χωρών·
ότι ο αυτόνομος δασμός για όλα τα τα πετρέλαια εσωτερικής καύσης (gas-oil) έχει ανασταλεί σε 3,5 % για αόριστο χρονικό διάστημα·
ότι ο κανονισμός (ΕΟΚ) αριθ. 1054/90 (3) άνοιξε αυτόνομη κοινοτική δασμολογική ποσόστωση για το πετρέλαιο εσωτερικής καύσης (gas-oil) με περιεκτικότητα σε θείο ίση ή κατώτερη του 0,2 % κατά βάρος, και προβλέπει τη διαχείρισή της· ότι η ποσόστωση αυτή λήγει στις 31 Δεκεμβρίου 1990 και πρέπει να ληφθεί ένα μονιμότερο μέτρο, υπό τη μορφή αναστολής για αόριστο χρονικό διάστημα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2658/87 τροποποιείται ως εξής:
Η υποσημείωση που αφορά τον κωδικό ΣΟ 2710 00 69, αντικαθίσταται από το ακόλουθο κείμενο:
«Η είσπραξη του δασμού αυτού για το πετρέλαιο εσωτερικής καύσης (gas-oil) με περιεκτικότητα σε θείο ίση ή κατώτερη από 0,2 % κατά βάρος, αναστέλλεται για αόριστο χρονικό διάστημα. Για το πετρέλαιο εσωτερικής καύσης (gas-oil) με περιεκτικότητα σε θείο ανώτερη από 0,2 % κατά βάρος, η είσπραξη του δασμού αυτού μειώνεται σε 3,5 % (αναστολή) για αόριστο χρονικό διάστημα.»
Άρθρο 2
Ο παρών κανονισμός αρχίζει να ισχύει την 1η Ιανουαρίου 1991.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Νοεμβρίου 1990.

Labels: 3
14